অলিম্পিকের ইতিহাসে প্রথমবারের মত মহিলাদের স্কি জাম্পিং
আজ প্রথমবারের মত মহিলারা স্কিজাম্পিং প্রতিযোগীতায় অংশ নিলেন। জার্মানীর কারিনা ভয়েট ছিনিয়ে নিলেন অলিম্পিক ইতিহাসের মহিলাদের স্কি জাম্পের প্রথম স্বর্ণপদক।
আজ শীতকালীন অলিম্পিকের ইতিহাসে প্রথমবারের মত অনুষ্ঠিত হলো মহিলাদের স্কি জাম্পিং। স্থানীয় সময় রাত ৯টা ৩০ মিনিটে রাস্কিগোর্কি স্কি জাম্পিং সেন্টারে ইতিহাস সৃষ্টি করলেন মহিলা স্কি জাম্পাররা। এই দিনটির জন্যে মহিলা স্কি জাম্পারদের অনেক পথ পাড়ি দিতে হয়েছে, অনেক লড়াই করতে হয়েছে। ১৯২৪ সালে ফ্রান্সে অনুষ্ঠিত প্রথম শীতকালীন অলিম্পিক থেকে পুরুষরা এই ইভেন্টে অংশ নিচ্ছে। অলিম্পিকের এই ইভেন্টে তাদের অংশগ্রহণের দাবীতে সাম্প্রতিক বছরগুলোতে মহিলা স্কিজাম্পাররা ছিল সোচ্চার। তারা ১৯৯৮ সালে জাপানের নাগানোতে অনুষ্ঠিত অলিম্পিক থেকে প্রতিটি অলিম্পিকে যোগ দেবে বলে অঙ্গীকার করেছিল। ১৯৯১ সালে ইন্টারন্যাশনাল অলিম্পিক কমিটি একটি আইন পাশ করে, যে ভবিষ্যতের সব ইভেন্ট মহিলা ও পুরুষদের জন্যে সমানভাবে উন্মুক্ত থাকবে। অবশ্য সেই আইন তখন পর্যন্ত যে ইভেন্টগুলো অলিম্পিকে অন্তর্ভূক্ত ছিল তার জন্যে প্রযোজ্য ছিল না। এবং অনেকে মনে করতেন, মহিলাদের জন্যে স্কি জাম্পিং বিপদজনক বা এই প্রতি্যোগীতায় অংশগ্রহণের জন্যে যথেষ্ট সংখ্যক প্রতিযোগী নেই। ২০০৬ সালে ইন্টারন্যাশনাল অলিম্পিক কমিটি বলেছে, এর সঙ্গে বৈষম্যের কোন সম্পর্ক নেই। তবে, কমিটি মনে করে, এ বিষয়ে মেয়েরা যথেষ্ট দক্ষ নয়। ২০০৮ সালে মহিলা স্কি জাম্পাররা একটি মামলা দায়ের করে। কিন্তু ২০১০ সালে ভ্যানকুভারে অনুষ্ঠিত অলিম্পিকে মেয়েদের স্কি জাম্প অন্তর্ভূক্ত করা হয়নি। আজ চার বছর পর প্রথমবারের মত মহিলারা স্কিজাম্পিং প্রতিযোগীতায় অংশ নিলেন। জার্মানীর কারিনা ভয়েট ছিনিয়ে নিলেন অলিম্পিক ইতিহাসের মহিলাদের স্কি জাম্পের প্রথম স্বর্ণপদক।